
              A P S T I P R I N Ā T S
Valsts robežsardzes Aviācijas un speciālo operāciju 
pārvaldes iepirkuma komisijas 2026. gada ____.   
______________________ sēdē

(2026. gada ___. ________________sēdes protokols Nr.___)
IEPIRKUMA
“Helikoptera apkalpes sadarbības (MCC) apmācības (4 gadi)” (iepirkuma identifikācijas Nr. VRS 2026/16-01-ASOP)  
NOLIKUMS

I nodaļa. 
Vispārīgā informācija
1. Nolikumā lietotie termini

1.1. Iepirkums — iepirkums, kuru pasūtītājs īsteno saskaņā ar šo nolikumu.
1.2. Pasūtītājs — Valsts robežsardze vai iepirkuma komisija, ko Valsts robežsardzes Aviācijas un speciālo operāciju pārvalde izveidojusi iepirkuma īstenošanai.
1.3. Pretendents — piegādātājs vai piegādātāju apvienība, kas iepirkuma ietvaros varētu būt ieinteresēta iesniegt vai ir iesniegusi piedāvājumu pasūtītājam.
1.4. Nolikums — šis dokuments, tostarp tā pielikumi.
1.5. Tehniskā specifikācija — nolikuma 1. pielikums “Tehniskā specifikācija”.
1.6. Līguma projekts — nolikuma 2. pielikums “Līgums par mācību kursu “Helikopteru apkalpes sadarbības (MCC) apmācības (4 gadus)”.
1.7. Pakalpojums — tehniskajā specifikācijā paredzētais mācību kurss “Līgums par mācību kursu “Helikopteru apkalpes sadarbības (MCC) apmācības (4 gadus).
1.8. Piedāvājums — nolikuma 8. un 9. punktā paredzēto dokumentu un citu dokumentu, ko pretendents iesniedz pasūtītājam kopā ar nolikuma 8. un 9. punktā paredzētajiem dokumentiem, kopums.
1.9. E-konkursu sistēma — Ministru kabineta 2017. gada 28. februāra noteikumos Nr. 108 “Publisko elektronisko iepirkumu noteikumi” paredzētās e-iepirkumu sistēmas e-konkursu apakšsistēma.

1.10. Līgums — līgums par mācību kursu “Līgums par mācību kursu “Helikopteru apkalpes sadarbības (MCC) apmācības (4 gadus).
1.11. Izraudzītais pretendents — pretendents, kuram pasūtītājs piešķīris līguma slēgšanas tiesības.
2. Iepirkuma identifikācijas numurs
Iepirkuma identifikācijas numurs ir: VRS 2026/16-01-ASOP.
3. Iepirkuma priekšmets
3.1. Iepirkuma priekšmets ir mācību kurss “Helikopteru apkalpes sadarbības (MCC) apmācības (4 gadus)” saskaņā ar tehniskajā specifikācijā un līguma projektā paredzētajiem noteikumiem.

3.2. Iepirkuma priekšmetam atbilst šāds CPV kods: 80412000-5 (Lidotāju skolas pakalpojumi). 
4. Iepirkuma tiesiskais un finansiālais pamats
4.1.
Pasūtītājs īsteno iepirkumu saskaņā ar Publisko iepirkumu likuma 10. pantu, citiem Latvijas Republikā spēkā esošajiem normatīvajiem aktiem un šo nolikumu.
4.2. 
Pakalpojuma izpildi pasūtītājs paredz apmaksāt no Latvijas Republikas valsts budžeta līdzekļiem.

5. Pasūtītāja nosaukums, adrese un kontaktinformācija
5.1. 
Pasūtītāja nosaukums — Valsts robežsardze.
5.2. Pasūtītāja adrese — Rūdolfa iela 5, Rīga, Latvija (LV-1012).
5.3. Valsts robežsardzes struktūrvienība, kura veic iepirkumu pasūtītāja vajadzībām: Valsts robežsardzes Aviācijas un speciālo operāciju pārvalde, adrese: “Jaunsmilgas”, Runtorta, Isnaudas pagasts, Ludzas novads, Latvija (LV-5701), tālruņa numurs: (+371) 67209716, e-pasta adrese: asop@rs.gov.lv.
6. Pasūtītāja kontaktpersonas
Ar iepirkumu saistītus organizatoriskos jautājumus risina šādas pasūtītāja kontaktpersonas:

·  Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta priekšnieka vietnieks Leonards Kukjans, tālruņa numurs: (+371) 67209739, e-pasta adrese: leonards.kukjans@rs.gov.lv;

·  Valsts robežsardzes Aviācijas un speciālo operāciju pārvaldes Lidlauka ekspluatācijas un bruņojuma dienesta galvenā inspektore Santa Geida-Kotlere, tālruņa numurs: (+371) 67209724, e-pasta adrese: santa.geida-kotlere@rs.gov.lv.
II nodaļa. 
Pieteikums, kvalifikācijas prasības un piedāvājuma saturs
7. Kvalifikācijas prasības
Lai izteiktu savu gribu piedalīties iepirkumā, pretendents iesniedz pasūtītājam pieteikumu dalībai iepirkumā, kuru pretendents sagatavo atbilstoši Nolikuma 3.pielikumā noteiktajai formai. Pieteikumu paraksta pretendenta paraksta tiesīga amatpersona. Ja pretendents ir piegādātāju apvienība, tas iesniedz minēto pieteikumu, kuru paraksta visi piegādātāju apvienības dalībnieki vai paraksta viens dalībnieks, kuru citi dalībnieki ir pilnvarojuši parakstīt pieteikumu. Pieteikumam pretendents pievieno attiecīgo pilnvaru vai citus pilnvarojošus dokumentus, kas apliecina pieteikuma parakstītāja tiesības parakstīt pieteikumu. Pieteikuma pielikumā pretendents pievieno nolikuma 8. un 9.punktā paredzētus dokumentus.
8. Atbilstību kvalifikācijas prasībām apliecinošie dokumenti
	Pretendentam izvirzītās prasības
	Atbilstības pārbaude, iesniedzamie dokumenti

	8.1. Pretendents ir reģistrēts normatīvajos aktos (Latvijas Republikas Uzņēmumu reģistrā vai līdzvērtīgā reģistrā ārvalstīs) noteiktajā kārtībā.


	8.1.1. Par reģistrācijas faktu Latvijas Republikas (turpmāk tekstā – LR) Uzņēmumu reģistrā pasūtītājs pārliecinās LR Uzņēmumu reģistra mājaslapā www.ur.gov.lv. 

8.1.2. Ja pretendents ir reģistrēts ārvalstīs, tas iesniedz komercreģistra vai līdzvērtīgas komercdarbību reģistrējošas iestādes ārvalstīs izdotas reģistrācijas apliecības kopiju
. 

	8.2. Pretendentam atbilstoši Komisijas Regulas (ES) Nr. 1178/2011 I pielikuma (Part-FCL) FCL.735.H prasībām un tehniskajai specifikācijai ir tiesības veikt teorētiskās un praktiskas daudzpilotu apkalpes sadarbības apmācības helikopteriem (Multi-crew cooperation training course for helicopters (MCC(H)).
	8.2.1. Kompetentās civilās aviācijas iestādes apstiprinātas mācību organizācijas (Approved Training Organisation — ATO) sertifikāta (ieskaitot pielikuma) kopiju vai cita kompetentās civilās aviācijas iestādes izdota dokumenta kopiju, no kura nepārprotami izriet ATO tiesības nodrošināt MCC(H) apmācību.
Piezīme: Ja pretendenta vai tā piesaistītās mācību organizācijas, kas faktiski nodrošinās apmācību, galvenā uzņēmējdarbības vieta atrodas trešajā valstī, pretendents iesniedz:

1. spēkā esoša EASA izsniegta Part-ORA ATO apstiprinājuma sertifikāta kopiju;

2. sertifikāta pielikuma, apstiprinājuma noteikumu (Terms of Approval) vai cita EASA apstiprinājuma darbības jomu apliecinoša dokumenta kopiju, kurā ietvertas tiesības nodrošināt MCC(H) apmācību atbilstoši tehniskās specifikācijas prasībām;

3. apliecinājumu, ka iepirkuma līguma ietvaros apmācība tiks veikta un kursa pabeigšanas sertifikāts tiks izsniegts tieši minētā EASA Part-ORA ATO apstiprinājuma ietvaros.

	8.3. Ja pretendents ir piegādātāju apvienība.


	8.3.1. piegādātāju apvienība piedāvājumā iekļauj brīvā formā sagatavotu apliecinājumu vai vienošanos, kas pierāda piegādātāju apvienības dalībnieku uzņemtās saistības attiecībā pret iepirkuma realizāciju. 

8.3.2. noformējot nolikuma 8.3.1. apakšpunktā norādīto apliecinājumu vai vienošanos piegādātāju apvienība:

8.3.2.1. norāda katra  piegādātāja kompetences apjomu un veicamo darbu uzskaitījumu iepirkuma līguma izpildē;

8.3.2.2. norāda, ka iepirkuma līguma slēgšanas tiesību piešķiršanas gadījumā, piegādātāju apvienība pēc savas izvēles ne vēlāk kā 30 (trīsdesmit) kalendāro dienu laikā no lēmuma par līguma slēgšanas tiesību piešķiršanu nosūtīšanas, izveidos personālsabiedrību vai noslēgs sabiedrības līgumu, vienojoties par piegādātāju apvienības dalībnieku atbildības sadalījumu.
8.3.3. par katru piegādātāju apvienības dalībnieku kvalifikācijas dokumenti iesniedzami tādā apjomā, kādā tie piedalās piedāvājumā un līguma izpildē.

Piezīme: piegādātāju apvienība ir tiesīga iesniegt piedāvājumā sabiedrības līgumu, neiesniedzot 8.3.1. apakšpunktā norādīto vienošanos vai apliecinājumu. 

	8.4. Ja pretendents plāno piesaistīt apakšuzņēmēju, lai balstīties uz tā spējām un tas ir nepieciešams līguma izpildei saskaņā ar nolikuma prasībām, tad pasūtītājs piešķir līguma slēgšanas tiesības tikai tādam pretendentam, kuram:
1) apakšuzņēmējs atbilst nolikuma 1. punktā noteiktajam;

2) apakšuzņēmējs ir licencēts, sertificēts vai saņēmis normatīvajos aktos noteikto atļauju tai darbībai, kura nepieciešama līguma izpildei.  
 
	8.4.1.pretendents piedāvājumā iekļauj apakšuzņēmēja apliecinājumu brīvajā formā vai vienošanos par to, ka viņš piekrīt piedalīties iepirkumā un norāda:

8.4.2. pakalpojumus, kurus apņemas pildīt līguma ietvaros gadījumā, ja ar pretendentu tiks noslēgts līgums;

8.4.3. izpildāmo pakalpojumu izmaksas euro bez PVN.

8.4.4. par katru pretendenta apakšuzņēmēju kvalifikācijas dokumenti iesniedzami tādā apjomā, kādā tie piedalās piedāvājumā un līguma izpildē.


8.5. Pretendents kā sākotnējo pierādījumu atbilstībai kvalifikācijas prasībām var iesniegt Eiropas vienoto iepirkuma procedūras dokumentu (turpmāk — ESPD)
. Sagatavojot ESPD:

8.5.1. pretendentam nav jāsniedz ESPD veidlapas II un III daļā pieprasītā informācija attiecībā uz apakšuzņēmējiem, uz kuru iespējām tas nebalstās;

8.5.2. ESPD veidlapas IV daļā pretendents aizpilda tikai ( iedaļu, neaizpildot pārējās IV daļas iedaļas.

Ja pretendents ir piegādātāju apvienība un tas izvēlas iesniegt ESPD, tad ESPD katrs piegādātāju apvienības dalībnieks sagatavo atsevišķi attiecībā uz sevi.

Piezīme: ja pretendents izvēlas iesniegt ESPD, tad pretendents iesniedz ESPD arī par katru personu, uz kuras iespējām tas balstās, lai pierādītu savu atbilstību nolikumā noteiktajām kvalifikācijas prasībām, un par katru pretendenta norādīto apakšuzņēmēju, kurš atbilst Publisko iepirkumu likuma 63. panta otrajā daļā noteiktajiem kritērijiem (apakšuzņēmēja sniedzamo pakalpojumu vērtība ir vismaz 10 000 euro), ievērojot arī Publisko iepirkumu likuma 63. panta trešajā daļā noteikto.
9. Apliecinājums par tehniskās specifikācijas prasību izpildi un finanšu piedāvājums

9.1. Pretendents piedāvā sniegt pakalpojumu saskaņā ar tehniskajā specifikācijā un līguma projektā noteikto, iesniedzot pasūtītājam apliecinājumu par tehniskās specifikācijas prasību izpildi. Apliecinājumu par tehniskās specifikācijas prasību izpildi pretendents sagatavo atbilstoši nolikuma 4. pielikumā noteiktajai formai. 
9.2. Pretendents piedāvā sniegt pakalpojumu par noteiktu atlīdzību, iesniedzot pasūtītājam finanšu piedāvājumu. Finanšu piedāvājumu pretendents sagatavo atbilstoši nolikuma 5. pielikumā noteiktajai formai, ievērojot, lai:
9.2.1. cenas būtu norādītas euro;
9.2.2. cenās nebūtu ieskaitīts PVN;

9.2.3. visas cenas būtu norādītas ar 2 (divi) zīmēm aiz komata.

Finanšu piedāvājuma cenā jāiekļauj visas izmaksas, kas saistītas ar pakalpojuma sniegšanu saskaņā ar tehniskās specifikācijas un līguma izpildi, izņemot pievienotās vērtības nodokli. Pretendents papildu norāda vai līgumā paredzētais pakalpojums ir vai nav apliekams ar pievienotās vērtības nodokļi saskaņā ar pretendenta reģistrācijas valsts normatīvo aktu prasībām. Ja pakalpojums neapliekas ar pievienotās vērtības nodokļi tad pretendents norāda pamatojumu - normatīvo akta nosaukumu un pantu.
10. Piedāvājuma varianti

Pretendents nav tiesīgs iesniegt pasūtītājam piedāvājuma variantus.

III nodaļa. 
Piedāvājuma sagatavošana, iesniegšana un atvēršana

11.
Piedāvājuma sagatavošana un iesniegšana

11.1. Pretendents iesniedz pasūtītājam piedāvājumu elektroniski — e-konkursu sistēmas iepirkuma sadaļā.
 Pretendents iesniedz pasūtītājam piedāvājumu līdz 2026. gada 18. augusta plkst. 11:00.
11.2. Piedāvājumu sagatavo un iesniedz, ievērojot e-konkursu sistēmas lietotāju rokasgrāmatā dotos norādījumus.

11.3. Piedāvājuma dokumentus sagatavo, izmantojot vienu no šādiem datņu tipiem: .pdf, .doc, .docx, .rtf, .odt, .edoc, .xls, .xlsx, .ods.

11.4. Piedāvājuma dokumentus sagatavo latviešu vai angļu valodā. Nolikuma 8.2. un 8.3. apakšpunktos paredzētie dokumenti var būt citā valodā, bet tad pretendents tiem pievieno klāt no savas puses apliecinātu tulkojumu latviešu vai angļu valodā.
11.5. Pretendents piedāvājuma dokumentu noformēšanā ievēro Elektronisko dokumentu likumā, Ministru kabineta 2005. gada 28. jūnija noteikumos Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” un Ministru kabineta 2018. gada 4. septembra noteikumos Nr. 558 “Dokumentu izstrādāšanas un noformēšanas kārtība”  noteiktās prasības attiecībā uz elektronisko dokumentu, kā arī drukātas formas elektronisko kopiju noformēšanu un to juridisko spēku. Pretendents ir tiesīgs apliecināt visus piedāvājumā esošos atvasinātos dokumentus un tulkojumus, iesniedzot vienu kopēju apliecinājumu, kas attiecas uz visiem atvasinātajiem dokumentiem un tulkojumiem. Ja dokumenta atvasinājums nav apliecināts atbilstoši šajā apakšpunktā minēto normatīvo aktu prasībām, pasūtītājs, ja tam rodas šaubas par iesniegtā dokumenta kopijas autentiskumu, Publisko iepirkumu likuma 41. panta piektās daļas kārtībā var pieprasīt, lai pretendents uzrāda dokumenta oriģinālu vai iesniedz apliecinātu dokumenta kopiju.
11.6. Piedāvājuma dokumentus paraksta elektroniski vienā no šādiem veidiem:
11.6.1. izmantojot e-konkursu sistēmā iestrādātu paraksta rīku;
11.6.2. izmantojot drošu elektronisko parakstu.

Piezīme. Ja piedāvājumu (visu piedāvājuma dokumentu kopumu) parakstījusi viena persona, bet konkrētu piedāvājuma dokumentu atsevišķi parakstījusi vēl cita persona, tad uzskatāms, ka konkrēto dokumentu parakstījusi tikai un vienīgi dokumentu atsevišķi parakstījusī persona (t.i., uzskatāms, ka piedāvājuma dokumentu kopumu parakstījusī persona konkrēto dokumentu nav parakstījusi).

11.7. Ja piedāvājuma dokumentus paraksta persona, kuras pārstāvības tiesības nav ierakstītas Latvijas Republikas komercreģistrā vai citā līdzvērtīgā publiskā reģistrā, tad pretendents piedāvājumam klāt pievieno dokumentu, kas apliecina šīs personas pārstāvības tiesības (piemēram, pilnvaru), vai šāda dokumenta kopiju.

11.8. Pretendents līdz piedāvājumu iesniegšanas termiņa beigām savu piedāvājumu var grozīt vai atsaukt, izmantojot e-konkursu sistēmā pieejamos rīkus.

12. Piedāvājumu atvēršana

12.1. Pasūtītājs atver iesniegtos piedāvājumus 2026. gada 18. augusta plkst. 15:00.
12.2. Piedāvājumu atvēršanas sanāksme noris 23. kabinetā, “Jaunsmilgās”, Runtortā, Isnaudas pagastā, Ludzas novadā, Latvijā. Piedāvājumu atvēršana notiek, izmantojot e-konkursu sistēmu.
12.3. Ja pretendents ir veicis piedāvājuma otrā līmeņa šifrēšanu
, tad pretendents 15 minūšu laikā pēc piedāvājumu atvēršanas faktiskas uzsākšanas (t.i., no brīža, kad e-konkursu sistēmā pretendentiem tiek paziņots, ka piedāvājumu atvēršanas sanāksme ir uzsākta) veic piedāvājuma atšifrēšanu. Pretendents veic piedāvājuma atšifrēšanu, izmantojot e-konkursu sistēmā pieejamos rīkus.

13. Pieņēmums par piedāvājuma (piedāvājuma dokumenta) neiesniegšanu

13.1. Uzskatāms, ka piedāvājuma dokuments nav iesniegts, ja:
13.1.1. attiecīgās datnes tips neatbilst nolikuma 11.3. apakšpunktā noteiktajam un attiecīgo datni nav iespējams atvērt ar pasūtītāja izmantoto programmatūru;
13.1.2. attiecīgā datne ir tehniski bojāta un nav atverama;
13.1.3. attiecīgās datnes atvēršanu antivīrusa programmatūra bloķē kā potenciāli bīstamu;
13.1.4. attiecīgo datni nav iespējams atvērt sakarā ar to, ka pretendents veicis piedāvājuma otrā līmeņa šifrēšanu un pielaidis kļūdas piedāvājuma šifrēšanas vai atšifrēšanas procesā vai arī vispār nav veicis piedāvājuma atšifrēšanu;
13.1.5. attiecīgās datnes atvēršana varētu kaut kādā veidā apdraudēt e-konkursu sistēmas darbību.

13.2. Ja iepriekš minēto iemeslu dēļ (13.1. apakšpunkts) nav iespējams atvērt nevienu piedāvājuma dokumentu, tad uzskatāms, ka piedāvājums vispār nav iesniegts.
IV nodaļa. 
Pretendentu atlase, izvēle un līgumu slēgšana

14. Piedāvājuma atstāšana bez izskatīšanas

Ja pretendents piedāvājumu iesniedz neatbilstoši nolikuma 11.1. apakšpunktā noteiktajam (piemēram, ja pretendents piedāvājumu iesniedz papīra formā), tad pasūtītājs piedāvājumu atstāj bez izskatīšanas.
15. Piedāvājuma noformējuma pārbaude un pretendentu atlase

15.1. Pasūtītājs pārbauda, vai pretendenta piedāvājumā iekļauti visi ar nolikuma noteikumiem paredzēti dokumenti, vai piedāvājumu parakstīja (tostarp ar e-konkursu sistēmas parakstu) pretendenta paraksta tiesīga persona un piedāvājums atbilst citām nolikuma noformēšanas prasībām. Piedāvājuma noformējumā pārbauda arī piedāvājumā iekļauto dokumentu informācijas pilnīgumu. Ja pretendenta piedāvājums neatbilst nolikumā noteiktajām noformējuma prasībām, pasūtītājs, izvērtējot konkrēto neatbilstību būtiskumu, var lemt par pretendenta neizslēgšanu no dalības iepirkumā.
15.2.
Pasūtītājs pārbauda, vai pretendents atbilst nolikumā noteiktajām kvalifikācijas prasībām un vai pretendenta piedāvājumā sniegtās ziņas ir patiesas.
15.3. Ja pretendents neatbilst nolikumā noteiktajām kvalifikācijas prasībām vai pretendenta piedāvājumā sniegtās ziņas ir nepatiesas, vai ir konstatētas tādas būtiskās piedāvājuma neatbilstības, kuras nav iespējams precizēt bez piedāvājuma jauna satura rādīšanas, pasūtītājs pieņem lēmumu izslēgt pretendentu no dalības iepirkumā.
15.4. Ja pretendents nav iesniedzis apliecinājumu par to, ka līguma izpildē netiks pieļauta Krievijas Federācijas vai Baltkrievijas Republikas izcelsmes preču vai pakalpojumu izmantošana, pasūtītājs pieņem lēmumu izslēgt pretendentu no dalības iepirkumā.
16. Starptautisko un Latvijas Republikas nacionālo sankciju likuma 11.1 panta piemērošana

16.1.
Pasūtītājs izslēdz pretendentu no dalības iepirkumā, ja uz pretendentu,  tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi.

16.2.
Pasūtītājs pārbaudi par to, vai uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi, veic, izmantojot pakalpojumu sniedzēja nodrošinātu elektronisku rīku tīmekļvietnē www.lursoft.lv. 
Piezīme. Ja pasūtītāja rīcībā ir ziņas, ka uz pretendentu, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt pretendentu darbībās, kas saistītas ar filiāli, vai personālsabiedrības biedru, tā valdes vai padomes locekli, patieso labuma guvēju, pārstāvēttiesīgo personu vai prokūristu, ja pretendents ir personālsabiedrība, iespējams attiecas Starptautisko un Latvijas Republikas nacionālo sankciju likuma 11.1 panta pirmajā daļā paredzētie pretendentu izslēgšanas no dalības iepirkumā nosacījumi, pasūtītājs ir tiesīgs veikt papildu pārbaudes — iegūt informāciju no citām publiski pieejamām datubāzēm vai tiešā veidā vērsties kompetentā iestādē.
17.
Pretendenta izvēle

17.1. Pasūtītājs līguma slēgšanas tiesības piešķir tam pretendentam, kura piedāvājums starp tiem pretendentiem, kas nav izslēgti no dalības iepirkumā saskaņā ar nolikuma 15. vai 16.punktu, ir saimnieciski visizdevīgākais. Pasūtītājs par saimnieciski visizdevīgāko piedāvājumu atzīst piedāvājumu, kuram saskaņā ar zemāk paredzētajiem noteikumiem piešķirto punktu summa (S) ir vislielākā.

17.2. Pasūtītājs, nosakot saimnieciski visizdevīgāko piedāvājumu, ņem vērā šādus kritērijus:
	Nr. p.k.
	Vērtēšanas kritērijs
	Maksimālais punktu skaits

	1
	2
	3

	1.
	Finanšu piedāvājumā norādīto cenu summas aprēķins saskaņā ar nolikuma 17.3.1. apakšpunktu (P).
	92

	2.
	Ar apmācāmo komandējuma izdevumiem saistītais izmaksu koeficients (ja pretendenta pakalpojuma sniegšanas vieta ir Latvijā) (Pa).
	8

	3.
	Ar apmācāmo komandējuma izdevumiem saistītais izmaksu koeficients (ja pretendenta pakalpojuma sniegšanas vieta atrodas Lietuvā, Igaunijā) (Pa).
	7,5

	4.
	Ar apmācāmo komandējuma izdevumiem saistītais izmaksu koeficients (ja pretendenta pakalpojuma sniegšanas vieta atrodas  Bosnijā un Hercegovinā, Melnkalnē, Slovēnijā, Horvātijā) (Pa)
	7

	5.
	Ar apmācāmo komandējuma izdevumiem saistītais izmaksu koeficients (ja pretendenta pakalpojuma sniegšanas vieta atrodas  Polijā, Bulgārijā, Rumānijā Slovākijā, Ungārijā, Serbijā, Nīderlandē, Monako, Čehijā) (Pa)
	6

	6.
	Ar apmācāmo komandējuma izdevumiem saistītais izmaksu koeficients (ja pretendenta pakalpojuma sniegšanas vieta atrodas Maltā, Kiprā, Vācijā, Spānijā, Austrijā, Portugālē,  Zviedrijā, Grieķijā, Somijā) (Pa)
	5

	7.
	Ar apmācāmo komandējuma izdevumiem saistītais izmaksu koeficients (ja pretendenta pakalpojuma sniegšanas vieta atrodas, Dānijā, Beļģijā, Francijā,  Īrijā, Luksemburgā, Lihtenšteinā, Itālijā, Šveicē, Norvēģijā, Lielbritānijā) (Pa)
	4

	8.
	Ar apmācāmo komandējuma izdevumiem saistītais izmaksu koeficients (ja pretendenta pakalpojuma sniegšanas vieta atrodas ASV,  Kanādā vai citā valstī, kura nav minēta šīs tabulas 2.-7. punktā) (Pa)
	3


17.3. Nolikuma 17.2. apakšpunktā ietvertās tabulas rindā ar 1. numuru pēc kārtas paredzētajā kritērijā punktu piešķiršanas kārtība ir šāda:

17.3.1. finanšu piedāvājumā norādīto cenu summu aprēķinu pasūtītājs veic šādā kārtībā: summē visas piedāvātas cenas no finanšu piedāvājumā norādītās tabulas “Apmācību cena ar mācību uzsākšanu 2026. gadā (no vienas līdz desmit personām)”, tabulā “Apmācību cena ar mācību uzsākšanu 2027. gadā (no vienas līdz desmit personām)”, tabulā “Apmācību cena ar mācību uzsākšanu 2028. gadā (no vienas līdz desmit personām)”, tabulā “Apmācību cena ar mācību uzsākšanu 2029. gadā (no vienas līdz desmit personām)” un tabulā “Apmācību cena ar mācību uzsākšanu 2030. gadā (no vienas līdz desmit personām)” un iegūst pretendenta piedāvājuma kopējo summu. 
17.3.2. pasūtītājs pretendentam, kas piedāvā viszemāko kopējo summu, piešķir maksimālo punktu skaitu, bet pārējiem pretendentiem — saskaņā ar šādu formulu:

P = (Y/X) × Z, kur

P — pretendentam piešķiramo punktu skaits;

X — pretendenta piedāvātā kopējā summa;

Y — iepirkuma ietvaros piedāvātā viszemākā kopējā summa;



Z — attiecīgajam kritērijam maksimālais piešķiramo punktu skaits (nolikuma 17.2. apakšpunktā ietvertās tabulas 1.punkta trešā kolonna).

17.4. Nolikuma 17.2. apakšpunktā ietvertās tabulas rindā ar 2-8. numuru pēc kārtas paredzētie kritēriji tiek vērtēti atbilstoši pretendenta piedāvājuma informācijai par pakalpojuma sniegšanas vietas adresi (turpmāk – Pa). Kopējais piedāvājuma aprēķināmais vērtēšanas kritēriju punktu skaits (S) tika aprēķināts šādi: P + Pa = S.

17.5. Ja pirms tam, kad pieņemts lēmums par iepirkuma līguma slēgšanas tiesību piešķiršanu, pasūtītājs konstatē, ka vismaz divu piedāvājumu novērtējums ir vienāds, tas izvēlas piedāvājumu, kura punktu skaits 17.2. apakšpunkta tabulas rindā ar 1. numuru pēc kārtas paredzētajā kritērijā ir visaugstākais. Ja pēc minēta kritērija tomēr piedāvājumi vienādi, tad pasūtītājs aicinās šo konkrēto pretendentu pārstāvjus un organizēs izlozi. Situācijā, kad pretendenta(-u) pārstāvis(-ji) izvēlēsies nepiedalīties izlozē, pasūtītājs veiks izlozi bez pretendenta(-u) pārstāvja(-u) klātbūtnes.
18.
Līguma slēgšana

Pasūtītājs slēdz ar izraudzīto pretendentu līgumu, pamatojoties uz līguma projektu un izraudzītā pretendenta piedāvājumu. 
V nodaļa. 
Citi noteikumi
19.
Nolikuma noteikumu izskaidrošana

19.1. Pretendentam ne vēlāk kā līdz 11 (vienpadsmit) dienām pirms piedāvājumu iesniegšanas termiņa pēdējai dienai ir tiesības pieprasīt, lai pasūtītājs izskaidro Nolikuma noteikumus. Pieprasījumu pasūtītājam var iesniegt, nododot to personiski vai nosūtot pa pastu vai elektroniski, izmantojot drošu elektronisko parakstu vai izmantojot e-konkursu sistēmu, vai pievienojot elektroniskajam pastam skenētu dokumentu.

19.2. Ja pretendents ir laikus iesniedzis pasūtītājam pieprasījumu izskaidrot Nolikuma noteikumus, pasūtītājs piecu darbdienu laikā pēc pieprasījuma saņemšanas, bet ne vēlāk kā sešas dienas pirms piedāvājumu iesniegšanas termiņa beigām, sagatavo attiecīgus Nolikuma skaidrojumus un nosūta pretendentam, kas tos pieprasījis, pa pastu vai elektroniski, izmantojot drošu elektronisko parakstu, kā arī ievieto e-konkursu sistēmas iepirkuma sadaļā.
20.
Piedāvājuma precizēšana (izskaidrošana)

20.1. Pasūtītājam ir tiesības pieprasīt, lai pretendents precizē (izskaidro) savu piedāvājumu.

20.2. Pieprasījumu precizēt (izskaidrot) piedāvājumu pasūtītājs nosūta pretendentam pa pastu vai elektroniski, izmantojot drošu elektronisko parakstu.
20.3. Ja pretendents ir saņēmis pasūtītāja pieprasījumu precizēt (izskaidrot) piedāvājumu, pretendents pieprasījumā noteiktajā termiņā sagatavo attiecīgus piedāvājuma precizējumus (skaidrojumus) un iesniedz tos pasūtītājam, nododot tos personiski vai nosūtot pa pastu vai elektroniski, izmantojot drošu elektronisko parakstu.

Piezīme. Piedāvājuma precizējumi (skaidrojumi) uzskatāmi par iesniegtiem pasūtītājam pieprasījumā noteiktajā termiņā, ja pasūtītājs tos saņēmis:

- ne vēlāk kā termiņa pēdējā dienā, ja piedāvājuma precizējumi (skaidrojumi) nosūtīti elektroniski, izmantojot drošu elektronisko parakstu;

- ne vēlāk kā termiņa pēdējā dienā pasūtītāja darba laikā, ja piedāvājuma precizējumi (skaidrojumi) nosūtīti pa pastu vai nodoti personiski.
� Ja reģistrācijas valsts normatīvais regulējums neparedz reģistrācijas apliecības izdošanu, tad pretendents iesniedz informāciju par pretendenta reģistrācijas nosaukumu, Nr. un reģistrācijas laiku, kompetento iestādi reģistrācijas valstī, kas nepieciešamības gadījumā var apliecināt reģistrācijas faktu, kā arī citu nepieciešamo informāciju (piemēram, interneta vietni, kur var pārbaudīt pretendenta reģistrācijas faktu).


� ESPD var sagatavot vienā no šādiem veidiem:


1) aizpildot Eiropas Komisijas 2016.gada 5.janvāra Īstenošanas regulas 2016/7, ar ko nosaka standarta veidlapu Eiropas vienotajam iepirkuma procedūras dokumentam, 2.pielikumā noteikto veidlapas paraugu;


2) aizpildot ESPD veidlapu e-konkursu sistēmas tīmekļvietnē izveidotā rīka adresē http://espd.eis.gov.lv.


� Par reģistrēšanos e-konkursu sistēmā tuvāk sk. Ministru kabineta 2017. gada 28. februāra noteikumu Nr. 108 “Publisko elektronisko iepirkumu noteikumi” 2. nodaļā.


� E-konkursu sistēmas lietotāju rokasgrāmatā ietvertā informācija pieejama tīmekļvietnē: https://www.eis.gov.lv/EKEIS/NetHelp/lv/LRG%20Help.htm#!Documents.


� Piedāvājuma pirmā līmeņa šifrēšanu nodrošina e-konkursu sistēma. Piedāvājuma otrā līmeņa šifrēšana ir saistīta ar visdažādākajiem riskiem, tādēļ pasūtītājs iesaka veikt piedāvājuma otrā līmeņa šifrēšanu tikai īpašas nepieciešamības gadījumā.





